**KLAIPĖDOS MIESTO SAVIVALDYBĖS EDUKACINĖS STIPENDIJOS KULTŪROS IR MENO KŪRĖJAMS MOKĖJIMO SUTARTIS**

  Nr. .

Klaipėda

Klaipėdos miesto savivaldybės administracija (toliau – Savivaldybė), atstovaujama Savivaldybės administracijos direktoriaus \_\_\_\_\_\_\_\_\_\_\_\_\_\_\_\_\_, veikiančio pagal įstaigos nuostatus,

 (vardas, pavardė)

ir edukacinėsstipendijos gavėjas (-a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(vardas ir pavardė, gimimo data)

(toliau – Stipendijos gavėjas), toliau kartu šioje Sutartyje vadinami Šalimis, o kiekviena atskirai – Šalimi, vadovaudamiesi Klaipėdos miesto savivaldybės stipendijų kultūros ir meno kūrėjams skyrimo nuostatais, patvirtintais Klaipėdos miesto savivaldybės tarybos 2016 m. spalio 27 d. sprendimu Nr. T2-265 „Dėl Klaipėdos miesto savivaldybės stipendijų kultūros ir meno kūrėjams skyrimo nuostatų patvirtinimo“ (sprendimo 2018 m. lapkričio 29 d. Nr. T2-247 redakcija) (toliau – Nuostatai), ir vadovaudamiesi Savivaldybės administracijos direktoriaus 20\_\_\_ m. \_\_\_\_\_\_\_\_\_\_\_\_\_\_ \_\_\_ d. įsakymu Nr. \_\_\_\_\_\_\_\_\_\_\_\_\_ „Dėl Klaipėdos miesto savivaldybės kultūros ir meno stipendijų skyrimo \_\_\_\_\_\_ metais“, sudarė šią Edukacinės stipendijos kultūros ar meno kūrėjui mokėjimo sutartį (toliau – Sutartis).

**I. SUTARTIES OBJEKTAS**

1. Ši Sutartis nustato edukacinės stipendijos (toliau – Stipendija) mokėjimo ir atsiskaitymo už gautą Stipendiją tvarką, sąlygas ir terminus.

2. Stipendija skiriama Stipendijos gavėjo Savivaldybei pateiktoje paraiškoje „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_“ (toliau – Paraiška) dėl edukacinės stipendijos kultūros ar

 (paraiškos pavadinimas)

meno kūrėjui skyrimo nurodytai veiklai vykdyti. Šios veiklos vykdymo laikotarpis yra\_\_\_\_\_\_\_\_\_\_\_\_\_\_\_ mėn. (\_\_\_\_\_\_\_\_\_\_\_\_\_\_\_\_\_\_\_), nuo \_\_\_\_\_\_\_\_\_ iki \_\_\_\_\_\_\_imtinai.

(mėnesių skaičius) (mėnesių skaičius žodžiais) (data) (data)

**II. ŠALIŲ ĮSIPAREIGOJIMAI**

3. Savivaldybė įsipareigoja išmokėti Stipendijos gavėjui vienkartinę \_\_\_\_\_\_\_\_ Eur (\_\_\_\_\_\_\_\_\_\_\_\_\_) (suma skaičiais) (suma žodžiais)

dydžio Stipendiją iš Klaipėdos miesto savivaldybės administracijos \_\_\_\_\_\_\_\_\_metų Strateginio veiklos plano Kultūros plėtros programos Nr. 8 priemonės \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kodas \_\_\_\_\_\_\_\_\_\_\_, lėšų.

Savivaldybės Stipendija išmokama per 15 d. nuo Sutarties pasirašymo į Stipendijos gavėjo Sutartyje nurodytą banko sąskaitą.

4. Savivaldybė nutraukia Sutartį ir Stipendijos mokėjimą, jeigu atsiranda ar paaiškėja bent viena iš šių aplinkybių:

4.1. Stipendijos gavėjas miršta;

4.2. Stipendijos gavėjas atsisako stipendijos raštu;

4.3. Stipendijos gavėjas stipendijai gauti pateikia neteisingus (suklastotus) duomenis (dokumentus);

4.4. Stipendijos gavėjas nevykdo veiklos, kuriai vykdyti skirta stipendija;

4.5. Stipendijos gavėjas laiku nepateikia Stipendijos veiklos ataskaitos, nebent Stipendijos gavėjas pateikia dokumentus, įrodančius nenumatytas priežastis (*force majeure*), dėl kurių buvo praleistas veiklos ataskaitos pateikimo terminas, ir Savivaldybės administracijos direktorius nusprendžia jį atnaujinti.

5. Stipendijos gavėjas įsipareigoja:

5.1. įvykdyti Paraiškoje nurodytą veiklą Paraiškoje ir Sutartyje nustatyta tvarka bei sąlygomis iki Sutarties 2 punkte nurodyto veiklos vykdymo laikotarpio pabaigos;

5.2. naudoti Stipendiją tik su Paraiškoje nurodytos veiklos vykdymu susijusioms išlaidoms padengti;

5.3. ne vėliau kaip per 30 kalendorinių dienų nuo Sutarties 2 punkte nurodyto laikotarpio pabaigos paštu arba per Savivaldybės administracijos Informavimo ir e. paslaugų skyriaus Vieno langelio ir e. paslaugų poskyrį (ataskaita laikoma pateikta laiku, jei ant voko nurodyta pašto antspaudo data ar ataskaitos įteikimo pasiuntiniui data yra ne vėlesnė nei Sutartyje nurodyta paskutinė ataskaitos pateikimo data) Savivaldybei pateikti veiklos ataskaitą, parengtą pagal Savivaldybės administracijos direktoriaus patvirtintą formą, ir veiklos, kuriai vykdyti skirta Stipendija, įgyvendinimą patvirtinančius dokumentus (sukurtų darbų dokumentaciją fotografijų, vaizdo įrašų, tekstų ir kt. forma ar pan.);

5.4. visoje reklaminėje ir informacinėje medžiagoje nurodyti, kad šią veiklą finansuoja Savivaldybė, naudojant aiškiai matomą Savivaldybės logotipą. Kai reklaminės ir (ar) informacinės medžiagos formatas, dydis ar koncepcija neleidžia užtikrinti Savivaldybės logotipo matomumo, taip pat socialiniuose tinkluose naudoti tekstinę informaciją, kad veikla finansuojama gavus Klaipėdos miesto savivaldybės stipendiją kultūros ir meno kūrėjams;

5.5. nedelsdamas raštu informuoti Savivaldybę, kai atsiranda ar paaiškėja objektyvios aplinkybės, dėl kurių Stipendijos gavėjas nebegali vykdyti veiklos, kuriai vykdyti skirta Stipendija.

6. Stipendijos gavėjas privalo Savivaldybei per jos nustatytą terminą grąžinti visą pagal šios Sutarties 3 punkte jam išmokėtą Stipendijos dalį, jeigu Stipendijos gavėjas:

6.1. Stipendijai gauti pateikė neteisingus ir (ar) suklastotus duomenis (dokumentus);

6.2. nevykdo ar netinkamai vykdo Sutarties 5.1 - 5.2 papunkčiuose nurodytų įsipareigojimų;

6.3. nevykdo ar netinkamai vykdo Sutarties 5.3 papunktyje nurodytą įsipareigojimą, nebent Stipendijos gavėjas pateikia dokumentus, įrodančius nenumatytas priežastis (*force majeure*), dėl kurių buvo praleistas veiklos ataskaitos pateikimo terminas, ir Savivaldybės administracijos direktorius ar jo įgaliotas asmuo nusprendžia jį atnaujinti.

7. Stipendijos gavėjas, laiku nepateikęs galutinės ataskaitos ir (arba) neįgyvendinęs paraiškoje numatytos veiklos, 2 metams praranda teisę pretenduoti į stipendiją ir privalo per 15 kalendorinių dienų grąžinti Savivaldybei gautą iš Savivaldybės biudžeto sumą. Savivaldybei negrąžinta Stipendijos dalis išieškoma teisės aktų nustatyta tvarka.

**III. KITOS SUTARTIES SĄLYGOS**

8. Savivaldybė neatsako už sutarties vykdymo nesklandumus, kylančius dėl sutartyje neteisingai nurodytų Stipendijos gavėjo rekvizitų bei duomenų. Už jų tikslumą ir teisingumą atsako Stipendijos gavėjas.

9. Jeigu viena iš šalių dėl nenumatytų priežasčių negali įvykdyti kurio nors šios sutarties punkto, nedelsdama raštu kreipiasi į kitą šalį dėl sutarties papildymo, pakeitimo ar nutraukimo.

10. Sutarties papildymai ir pakeitimai galioja tik raštu sutikus abiem šalims.

10. Ginčai, kilę dėl šios sutarties vykdymo, sprendžiami šalių susitarimu, o nesusitarus – Lietuvos Respublikos įstatymų nustatyta tvarka.

11. Sutartis įsigalioja nuo jos pasirašymo dienos ir galioja, kol šalys visiškai įvykdys savo įsipareigojimus.

12. Sutartis sudaryta dviem vienodą juridinę galią turinčiais egzemplioriais, po vieną kiekvienai šaliai.

13. Pasirašydamas šią Sutartį Stipendijos gavėjas patvirtina:

13.1. perskaitė Nuostatus ir Sutartį, suprato jų turinį, visi Nuostatų ir Sutarties punktai jam yra žinomi, aiškūs, suprantami ir priimtini;

13.2. nėra Nuostatų 15 p. nurodytų ar kitų aplinkybių, ribojančių šios sutarties pasirašymą.

**IV. ŠALIŲ REKVIZITAI IR PARAŠAI**

|  |  |
| --- | --- |
| **Klaipėdos miesto savivaldybės** | **Stipendijos gavėjas** |
| **administracija** | **(vardas ir pavardė)** |
| Kodas 188710823 | Gimimo data |
| Liepų g. 11, 91502 Klaipėda | (adresas) |
| A. s. LT74 4010 0423 0019 9335 | A. s. |
| Luminor Bank AB | (bankas) |
| Banko kodas 40100 | Banko kodas  |
| Tel.: (8 46) 39 61 74, 39 61 75 | Tel. *arba* mob. tel. |
|   | El. paštas  |
| Savivaldybės administracijos direktoriusA. V.\_\_\_\_\_\_\_\_\_\_\_\_\_\_\_\_\_\_(parašas) (vardas, pavardė) | Stipendijos gavėjas\_\_\_\_\_\_\_\_\_\_\_\_\_\_\_\_\_\_(parašas)(vardas ir pavardė) |

Parengė

(skyriaus ir pareigų pavadinimas)

(parašas)

(vardas ir pavardė), tel.

(data)